als_Latn dik_Latn sag_Latn
Atentat me armë zjarri, plagoset biznesmeni
Një person është plagosur sonte me armë zjarri në Shijak. Ngjarja ka ndodhur në vendin e quajtur “Kryqëzimi i 4 rrugëve të Shijakut”, ku persona ende të paidentifikuar kanë qëlluar me armë zjarri 45-vjeçarin Ilir Hoxha, menjëherë sapo ai ka zbritur nga makina e tij, tip “BMW”.
Policia njofton se 45-vjeçari është transportuar menjëherë në Spitalin e Durrësit, ku ndodhet në gjendje të rëndë për jetën.
Mësohet se Ilir Hoxha ka disa biznese në Durrës dhe në Shijak, ndërsa vetë banon në fshatin Sallmone. Sipas policisë 45-vjeçari është me precedentë penalë.
Policia po punon për identifikimin dhe kapjen e autorëve të ngjarjes, ndërkohë që pritet edhe dëshmia e të plagosurit, Ilir Hoxha. Dyshohet se shkak i ngjarjes mund të jetë larja e hesapeve mes 45-vjeçarit Hoxha dhe personave që e kanë qëlluar.
Ngjarja ka ndodhur në vendin e quajtur “Kryqëzimi i 4 rrugëve të Shijakut”, ku persona ende të paidentifikuar kanë qëlluar me armë zjarri 45-vjeçarin Ilir Hoxha
als_Latn als_Latn als_Latn als_Latn als_Latn als_Latn